Държавен вестник, бр. 35, 2003 г., стр. 37

Б Р О Й  35
Д Ъ Р Ж А В Е Н   В Е С Т Н И К
С Т Р .  37
—посочване на взетите мерки за осигуря-
ване защита на околната среда и стойността
на същите.
2. Окончателен доклад, представян макси-
мум шест месеца след датата на приемливост
на окончателните разходи, който включва ин-
формация за следното:
а) финансова помощ, обещана и платена от
Република Гърция на Република България по
категории проекти от подпомагани сектори;
б) социално-икономическия ефект на
ГПИВБ върху Република България, включител-
но влиянието върху сектора заетост;
в) информация в резюме относно програми-
те, изпълнени в Република България;
г) приносът на ГПИВБ към усилията на
Република България с оглед прилагането на
политики в подпомаганите сектори;
д) информация за мерките, взети за осигуря-
ване на съгласуване и свързаност между проек-
тите, финансирани по ГПИВБ, инвестиционни-
те усилия на България в подпомаганите секто-
ри, предприетите подготвителни проучвания,
резултатите от разглеждането, проверката и
оценката на проектите, и информация за вся-
какви промени в проектите съобразно посоче-
ните резултати;
е) информация в резюме за резултатите от
извършени ревизии, за откритите нарушения
и за административните или съдебните проце-
дури в ход.
Годишният доклад се представя пред Коми-
тета по мониторинг на ГПИВБ и се разглежда
и одобрява от Смесения управляващ комитет.
Ако до два месеца след получаването на го-
дишния доклад Комитетът по мониторинг на
ГПИВБ не изпрати обоснована декларация за
недостатъчност на доклада, той може да бъде
смятан за приет. За окончателния доклад този
период е пет месеца.
Член А12
Контрол
В рамките на националното си законодател-
ство Република България създава механизми
за финансов контрол, съответно информира
Република Гърция за тях, и съобщава на Коми-
тета по мониторинг на ГПИВБ и на Република
Гърция информацията за обхвата, план-графи-
ка и заключенията от ревизиите, отнасящи се
до проекти, финансирани по ГПИВБ.
Комитетът по мониторинг на ГПИВБ си
запазва правото да извършва (чрез секрета-
риата или независими експерти) в сътрудни-
чество с националните контролни механизми
на България:
—контролни посещения на място при оконча-
телни бенефициенти или проекти в изпълнение;
—ревизии за проверка на верността под фор-
мата на финансов одит.
В случай на констатирани нередности с ог-
лед информацията, предоставена от оконча-
телния бенефициент посредством докладите
или молбите за плащане, Комитетът по мони-
торинг на ГПИВБ може да реши да пристъпи
към корективни мерки по отношение на окон-
чателния бенефициент. В случай, че коректив-
ни мерки не могат да бъдат приложени адек-
ватно, Комитетът по мониторинг на ГПИВБ
може да стигне до съкращаване, прекратяване
и/или отменяне на помощта. Всяко съкраща-
ване или отменяне на помощта води след себе
си възстановяване на отпуснатите суми. Раз-
мерът на корекцията се определя от гръцката
страна, докато Националният координатор по
ГПИВБ отговаря за съгласуването на проце-
дурата по компенсиране или възстановяване
на отпуснатите суми.
Член А13
Реклама и информация
България осигурява адекватното разглася-
ване на проектите, финансирани по ГПИВБ, и
в частност информира:
—потенциалните окончателни бенефициен-
ти за възможностите за съфинансиране;
—широката публика относно ролята, изпъл-
нявана от Република Гърция в споменатите
проекти и резултатите, произтичащи от тях.
Отговорността да информират широката
публика за проектите се носи от компетентни
окончателни бенефициенти на проектите, ко-
ито правят обществено достояние съдържа-
нието на действията по проектите и осведо-
мяват за тях масмедиите (преса, радио, теле-
визия) по най-подходящия начин (прессъоб-
щения, статии, уебсайтове, листовки, брошу-
ри и др.).
Мерките за информация и реклама, що се
отнася до общественото мнение, включват след-
ните елементи:
—поставяне на билбордове по строителните
площадки;
—поставяне на постоянни възпоменателни
плочи по инфраструктури, достъпни за широ-
ката публика.
Билбордовете и възпоменателните плочи
включват националния герб на Република Гър-
ция и указания за финансовото участие на Ре-
публика Гърция. При публикации (покани, съ-
общения и др.) участието на Република Гър-
ция трябва да бъде ясно посочено. Всяко съ-
общение, отнасящо се до отпускането на фи-
нансова помощ за бенефициенти от страна на
компетентните власти, споменава сумата или
процентния дял на гръцкото участие. Видимо
обозначение на гръцкото участие, както и
гръцка емблема (герб) трябва да се съдържат
и в другите информационни материали (лис-
товки, печатни материали, информационни
бюлетини и др.).
Република България информира Комитета
по мониторинг на ГПИВБ чрез годишните док-
лади за инициативите, предприети с цел да се
осигури разгласа на проектите, кофинансирани
по ГПИВБ.